ለኮሮና ቫይረስ መከላከያ ቁሳቁስ ፍላጎት የማኑፋክቸሪንግ ዘርፍ መኖሩ ተጠቆመ
አዲስ አበባ (ኢዚአ)፡- በኢትዮጵያ የኮሮናቫይረስ መከላከያ የአፍና አፍንጫ መሸፈኛ ጭምብሎችን፣ ከንክኪ ነፃ የእጅ ማስታጠቢያዎችን፣ የንጽህና መጠበቂያ ሳሙናና ኬሚካል በማምረት የህዝቡን ፍላጎት መመለስ የሚችሉ አነስተኛና መካከለኛ ኢንዱስትሪዎች እንዳሉ የፌዴራል አነስተኛና መካከለኛ ማኑፋክቸሪንግ ኢንዱስትሪ ማስፋፊያ ባለስልጣን አስታወቀ። 
የባለስልጣኑ ምክትል ዋና ዳይሬክተር አቶ ዳንኤል ኦላኒ እንደተናገሩት፤ የኮሮናቫይረስ ስርጭትን ለመከላከል የሚያስፈልጉ ቁሳቁሶችን የማምረት አቅም አለ። 
አምራቾቹ ምርቱን በሚፈለገው ደረጃና ጥራት አምርተው እንዲያቀርቡ ለማስቻል የተለያየ ድጋፍ መደረጉን የገለጹት ምክትል ዋና ዳይሬክተሩ፤ አምራቾቹ ስልጠና እንዲያገኙ መደረጉን ጠቅሰ ዋል። 
በዘርፉ 3 ሺህ የኬሚካልና ንጽህና መጠበቂያ ማምረት የሚችሉ መካከለኛ ኢንዱስትሪዎች መኖራቸውን ገልጸው፤ ፍላጎቱን ከአቅርቦት ጋር ማጣጣም የሚቻልበት ቁመና መኖሩን ተናግረዋል። 
የፌዴራል አነስተኛና መካከለኛ ማኑፋክቸሪንግ ኢንዱስትሪ ማስፋፊያ ባለስልጣን ለኮሮናቫይረስ ስርጭት መከላከያ የሚያስፈልጉ ቁሳቁሶችን ናሙና ማምረቱን ተናግረዋል። 
ናሙናውን በመውሰድ የቴክኒክና ሙያ ተቋማት ፍላጎቱን ሊመልስ በሚችል መልኩ በብዛት እንዲያመርቱ መደረጉን ገልጸዋል።
አዲስ ዘመን ሚያዝያ 5/ 2012